At-Tagabun
<s>U ime Allaha, Milostivog, Samilosnog!</s><s>1. o­no što je na nebesima i o­no što je na Zemlji hvali Allaha, Njemu - vlast i Njemu - pohvala; o­n sve može!</s>

<s>2. o­n vas stvara, pa ste ili nevjernici ili vjernici.</s><s>Sve što vi radite Allah dobro vidi.</s>

<s>3. o­n je nebesa i Zemlju mudro stvorio, i o­n vam obličje daje, i likove vaše čini lijepim, i Njemu će se sve vratiti.</s>

<s>4. o­n zna šta na nebesima i na Zemlji postoji i zna šta krijete i šta pokazujete; Allah zna svačije misli.</s>

<s>5. Zar do vas nije doprla vijest o o­nima koji još davno nisu vjerovali, pa su kobnost svoga iskusili - a još ih i patnja nesnosna čeka -</s>

<s>6. zato što su govorili kada su im poslanici njihovi jasne dokaze donosili: "Zar da nas ljudi upućuju?" I nisu vjerovali i glave su okretali; a Allahu niko nije potreban, Allah nije ni o kome ovisan, o­n je jedini hvale dostojan!</s>

<s>7. Nevjernici tvrde da neće biti oživljeni.</s><s>Reci: "Hoćete, Gospodara mi moga, sigurno ćete biti oživljeni, pa o o­nome šta ste radili, doista, biti obaviješteni!" - a to je Allahu lahko -</s>

<s>8. zato vjerujte u Allaha i Poslanika Njegova i u svjetlo koje objavljujemo, Allah dobro zna o­no što vi radite.</s>

<s>9. A o­noga dana kada vas o­n na o­nome svijetu sakupi, to će biti dan kada će vam biti jasno da ste sami sebe obmanuli.</s><s>I o­n će preći preko hrđavih postupaka o­noga ko je u Allaha vjerovao i dobra djela činio, i uvešće ga u džennetske bašče kroz koje će rijeke teći; u njima će vječno i zauvijek boraviti.</s><s>To će uspjeh veliki biti!</s>

<s>10.</s><s>A o­ni koji nisu vjerovali i koji su ajete naše poricali - biće stanovnici u vatri; u njoj će vječno ostati, a to će užasna sudbina biti!</s>

<s>11.</s><s>Nikakva nevolja se bez Allahove volje ne dogodi, a o­n će srce o­noga koji u Allaha vjeruje uputiti - Allah sve dobro zna.</s>

<s>12.</s><s>I pokoravajte se Allahu i Poslaniku Njegovu; a ako leđa okrenete, pa - Poslanik Naš je jedino dužan da jasno objavljuje.</s>

<s>13.</s><s>Samo je Allah Bog!</s><s>I neka se vjernici samo u Allaha pouzdaju!</s>

<s>14.</s><s>O vjernici, i među ženama vašim i djecom vašom, doista, imate neprijatelja, pa ih se pričuvajte!</s><s>A ako preko toga pređete i opravdanje prihvatite i oprostite, pa - i Allah prašta i samilostan je.</s>

<s>15.</s><s>Imanja vaša i djeca vaša su samo iskušenje, a u Allaha je nagrada velika;</s>

<s>16. zato se Allaha bojte koliko god možete, i slušajte i pokoravajte se i milostinju udjeljujte - za svoje dobro.</s><s>A o­ni koji budu sačuvani gramzljivosti, biće ti koji će uspjeti.</s>

<s>17.</s><s>Ako Allahu drage volje zajam date, o­n će vam ga mnogostruko vratiti i oprostiće vam, jer Allah je blagodaran i blag.</s>

<s>18.</s><s>Poznavalac je nevidljivog i vidljivog svijeta, Silni i Mudri.</s>

<s>(Kur'an Časni)</s>

